Llan wid i yunagen iwakken ad d-xedmen ɣef uxxam syin akkin zzin-d mi εeddan yiseggasen, llan daɣen wid ur d-nuɣal ara ya jaḥen yewwi-ten zzhu n Fransa neɣ mmuten dinna ulac anwa i ten-yessnen iwakken ad d-yessiwel i yimawlan nsen, yella K.Ɛ 32 n yiseggasen n udrum n Budwala, yunag d twacult-is deg useggas n 2017 dɣa yeqqimen acku tameṭṭut-is terba-d dinna, yella daɣen Ɛ.Y 35 n yiseggasen n udrum n w At Bucama, ula d netta iruḥ deg useggas n 2016, yesεa gma-s dinna, yufa-as-d axeddim deg ssuq, yesnuzuy ssaεayat.